ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105.E.03.01.140726/4-2017

11.04.2017.год.

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0848/2016 (2091/2016)**, за набавку *добара:* Мониторинг генератора А3 и А5 - парцијална пражњења, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У Kонкурснoj документацијu за ЈН 3000/0848/2016(2091/2016) – страна 61/81, образац 7 – Потврда о референтним набавкама, у датој табели последња колона „вредност испоручених добара“ (дефинисаних табелом 1 до 8, странма 4/81, 3.1. Врста и обим испоруке) не подразумева услуге које су битан елемент набавке, а односе се на испитивање, пројектовање, дијагностику и сл. Због овакве формулације (вредност испоручених добара) тешко је утврдити вредност коју треба да садржи Потврда о референтним набавкама, јер референтни уговори садрже укупну цену за добра и услуге. Да ли је у питању грешка, односно да ли се колона 4. у Обрасцу 7. – Потврда о референтним набавкама може кориговати на начин да гласи „вредност испоручених добара и услуга“?

**ОДГОВОР 1: Одговор се налази у измени КД бр. 1**

**ПИТАЊЕ 2**:

Захтевани рок извршења услуга (страна 19/81 КД, тачка 3.2., подтачка 2) је следећи:

*...*

*• Рок за извршење услуга, (тачка 9) обрасца структуре цене предмета (образац*

*бр. 2), је у току ремонта блокова А3 и А5 током 2017. године и трајање радова ће бити усклађено са трајањем ремонта блока али не дуже од* ***20 дана*** *од дана увођења у посао. Купац се обавезује да писаним путем обавести продавца 7 (седам) дана*

*пре почетка радова.*

Ову обавезу није могуће испунити у захтеваном року, јер је условљена низом околности које ни на који начин не зависе од испоручиоца. Пре свега погонска спремност агрегата, који је у датом периоду у ремонту, је потпуно неизвесна. Такође, извођење референтних испитивања претпоставља праћење рада генератора у одређеном периоду на више „радних тачака“. И обука особља захтева додатно време за припрему инжењера из разне области обуке.

Због свега наведеног, да ли је могуће да се рок дефинише реално и да гласи „60 дана од дана увођења у посао“?

Такође, у оквиру исте тачке КД је утврђено да *„купац задржава право да измени термин план рада у складу са потребама посла а без додатних трошкова по Купца*“.

Уколико Купац може мењати термин план па сами тим и рокове, а рок је битан елемент уговора, сматрамо да је потребно у Конкурсној документацији предвидети могућност промене битних елемената уговора, са дефинисаним разлозима, а све у складу са чланом 115. Закона о јавним набавкама.

**ОДГОВОР 2: Одговор се налази у измени КД бр. 1**

КОМИСИЈА: